rejauldu/bengali-wikipedia huggingface dataset:
সানলাইট সেনা ছিল ভারতের কমিউনিস্ট পার্টি (মার্ক্সবাদী-লেনিনবাদী) লিবারেশন এবং মাওবাদী কমিউনিস্ট কেন্দ্র এবং তাদের দলিত সমর্থকদের অতি-বামপন্থী গোষ্ঠীগুলির বিরুদ্ধে লড়াই করার জন্য বিহারের রাজপুত এবং মুসলমানদের দ্বারা গঠিত একটি বর্ণবাহিনী । এর প্রাথমিক লক্ষ্য ছিল এই দুটি সামাজিক গোষ্ঠী থেকে সামন্তবাদীদের মালিকানাধীন বিস্তীর্ণ জমি রক্ষা করা। সেনের প্রতিষ্ঠাতা নেতারা ছিলেন দুই রাজপুত সামন্ত প্রভু – রানিগঞ্জের রঞ্জিত সিং এবং বিসরামপুরের বিনোদ সিং। কিন্তু পরবর্তীতে তারা মুসলিম সামন্ত প্রভু পাঠান বা খানদের হাতে নেতৃত্ব হস্তান্তর করেন। পুলিশ রেকর্ড অনুসারে তবে বিহারের গয়া জেলার দুমহারিয়া গ্রামে মুসলিম জমিদারদের দ্বারা সানলাইট সেনার অস্তিত্ব আনা হয়েছিল। শানে আলিকে এই রেকর্ডগুলোর প্রতিষ্ঠাতা নেতা বলা হয়। এটাও দাবি করা হয় যে সেনার কার্যক্রম পরে ঝাড়খণ্ডের পালামৌ অঞ্চলেও বিস্তৃত হয়েছিল। ১৯৮৭ সালকে এটির প্রতিষ্ঠার তারিখ বলা হয়।   ইতিহাস  উচ্চবর্ণের মুসলমানরা হিন্দু সমাজের সামন্ত উপাদান বিশেষ করে রাজপুত এবং ভূমিহার জমিদারদের সাথে আরামদায়ক সম্পর্ক উপভোগ করেছে। বছরের পর বছর ধরে পাঠান এবং রাজপুতদের মধ্যে ভালো সম্পর্ক রয়েছে। এইভাবে উচ্চবর্ণের মুসলমানরা হিন্দুদের মধ্যে এই সামাজিক গোষ্ঠীগুলির সাথে একটি জোট গড়ে তোলে এবং আনসারী, কুরেশি এবং মানসুরিদের মতো মুসলমানদের মধ্যে অনগ্রসর জাতিকে লক্ষ্যবস্তু করে।   তথ্যসূত্র   বিষয়শ্রেণী:বিহারের মুসলিম সম্প্রদায় বিষয়শ্রেণী:ভারতে সাম্যবাদ বিরোধিতা বিষয়শ্রেণী:ভারতে উগ্র ডানপন্থী রাজনীতি বিষয়শ্রেণী:ব্যক্তিগত সেনাবাহিনী
জিশান মাকসুদ (জন্ম ২৪ অক্টোবর ১৯৮৭) একজন ওমানী ক্রিকেটার। সে ২০১৪ আইসিসি বিশ্ব ক্রিকেট লীগ চতুর্থ বিভাগ প্রতিযোগিতায় খেলে। সে তার টুয়েন্টি২০ আন্তর্জাতিক খেলায় অভিষেক করে ওমানের হয়ে আফগানিস্তানের বিপক্ষে ২৫ জুলাই ২০১৫ তারিখে ২০১৫ আইসিসি বিশ্ব টুয়েন্টি২০ বাছাইপর্ব প্রতিযোগিতায়।  ২০১৬ আইসিসি বিশ্ব ক্রিকেট লীগ পঞ্চম বিভাগে ৩৫০ রান নিয়ে সে ছিল উক্ত প্রতিযোগিতার সেরা রান সংগ্রহকারী। ২০১৬ এর অক্টোবরে সংযুক্ত আরব আমিরাতের বিপক্ষে তিন ম্যাচ সিরিজে সে তার লিস্ট এ ক্রিকেটে অভিষেক করে।  ২০১৮ এর জানুয়ারীতে, ২০১৮ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য ওমান দলের অধিনায়ক নিযুক্ত করা হয়। একই বছরের আগস্টে, তাকে ২০১৮ এশিয়া কাপ বাছাইপর্ব প্রতিযোগিতার জন্য ওমান দলের অধিনায়ক ঘোষণা করা হয়, এবং অক্টোবরে ২০১৮ আইসিসি বিশ্ব ক্রিকেট লীগ তৃতীয় বিভাগ প্রতিযোগিতায় ওমান দলের অধিনায়কত্ব করেন। ডিসেম্বরে, তাকে ২০১৮ এসিসি ইমার্জিং দল এশিয়া কাপে ওমান দলের অধিনায়ক নিযুক্ত করা হল।  ২০১৯ এর মার্চে, নামিবিয়ায় অনুষ্ঠিত ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য ওমান দলের অধিনায়ক নিযুক্ত হন। সেরা চারে অবস্থান করে ওমান প্রতিযোগিতাটি সম্পন্ন করে। ফলস্বরূপ ওমান জাতীয় দলকে একদিনের আন্তর্জাতিক (ওডিআই) মর্যাদা প্রদান করা হয়। মাকসুদ তার ওডিআই অভিষেক করে ২৭ এপ্রিল ২০১৯ প্রতিযোগিতার ফাইনাল খেলায় নামিবিয়ার বিপক্ষে।   তথ্যসূত্র  বহিঃসংযোগ    বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ওমানি ক্রিকেটার বিষয়শ্রেণী:ওমান জাতীয় ক্রিকেট দলের অধিনায়ক বিষয়শ্রেণী:ওমানের টুয়েন্টি২০ আন্তর্জাতিক ক্রিকেটার বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:পাকিস্তানি বংশোদ্ভূত ক্রীড়াবিদ বিষয়শ্রেণী:ওমানের একদিনের আন্তর্জাতিক ক্রিকেটার বিষয়শ্রেণী:ওমানে পাকিস্তানি অভিবাসনকারী
অনেক হলো ২০২২ সালের একটি হিন্দি ভাষার রোমাঞ্চকর মারপিটধর্মী চলচ্চিত্র। ছবিটির কাহিনী লিখেছেন ও পরিচালনা করেছেন অনুভব সিনহা এবং টি-সিরিজের সাথে যৌথভাবে প্রযোজনা করেছেন। এতে অভিনয় করেছেন আয়ুষ্মান খুরানা, আন্দ্রেয়া কেভিচুসা, মনোজ পাহওয়া, কুমুদ মিশ্র এবং জে. ডি. চক্রবর্তী। ছবিটি ২৭ মে ২০২২-এ বিশ্বব্যাপী সিনেমা ঘরে মুক্তি পায়। ছবিটির গল্প, অভিনয় এবং থিমের জন্য সমালোচকদের কাছ থেকে ইতিবাচক প্রতিক্রিয়া পায়। কিন্তু এটি এর চিত্রনাট্য ও ধীরগতির জন্য সমালোচিত হয়।    অভিনয়ে   আমান/জোশুয়ার চরিত্রে আয়ুষ্মান খুরানা  আইডো চরিত্রে আন্দ্রেয়া কেভিচুসা  আবরার চরিত্রে মনোজ পাহওয়া  আবরারের চরিত্রে কুমুদ মিশ্র  আঞ্জাইয়া বেল্লামকোন্ডা চরিত্রে জে. ডি. চক্রবর্তী  টাইগার সংঘ চরিত্রে লোইটংবাম ডোরেন্দ্র সিং  নিকো চরিত্রে থেজাসেভর বেলহো  জনসন চরিত্রে রাজীব ক্রো  এমা চরিত্রে শীলা দেবী  গোপা চরিত্রে মীনাক্ষী   সঙ্গীত  ছবিটির সঙ্গীত স্বত্ব টি-সিরিজের মালিকানাধীন। ছবিটির সঙ্গীত পরিচালনা করেছেন অনুরাগ সাইকিয়া। ২০২২ সালের ২৪ মে তারিখে ছবির প্রথম এককটি প্রকাশ পায়।    মুক্তি    সিনেমাঘর  ছবিটি ২৭ মে ২০২২-এ বিশ্বব্যাপী সিনেমাঘরে মুক্তি পায়।    হোম মিডিয়া  ছবিটির ডিজিটাল স্ট্রিমিং স্বত্ব নেটফ্লিক্স এর কাছে আছে। ২৬ জুন ২০২২ তারিখে ছবিটি নেটফ্লিক্সে ডিজিটাল প্রিমিয়ার হয়।    তথ্যসূত্র    বহিঃসংযোগ      বিষয়শ্রেণী:বর্ণবাদ সম্পর্কে চলচ্চিত্র বিষয়শ্রেণী:ভারতীয় ক্রীড়া চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:২০২২-এর অ্যাকশন থ্রিলার চলচ্চিত্র বিষয়শ্রেণী:২০২০-এর দশকের অ্যাকশন থ্রিলার চলচ্চিত্র
কেদারা হলো একটি ২০১৯ সালে মুক্তিপ্রাপ্ত ভারতীয় বাংলা ভাষার বাস্তব জীবননির্ভর একটি চলচ্চিত্র। এটি পরিচালনা করেছেন ইন্দ্রদীপ দাশগুপ্ত এবং ক্যালিডোস্কোপের ব্যানারে প্রযোজনা করেছেন সমীরণ দাস। কৌশিক গাঙ্গুলি, রুদ্রনীল ঘোষ অভিনীত ছবিটি ১ নভেম্বর ২০১৯ মুক্তি পায়। চলচ্চিত্র পরিচালক হিসেবে এটি ইন্দ্রদীপ দাশগুপ্তের প্রথম ছবি। ছবিটিতে সঙ্গীত পরিচালনা করেছেন অরিজিৎ সিং।   পটভূমি  কাহিনিটি এগিয়েছে ennu (অবসাদ), স্থবিরতা এবং রূপান্তরের অন্বেষণের রূপে। এটি জীবনের একটি টুকরো, অন্ধকারের দুটি অনন্তকালের মধ্যে ধরা। গল্পের মাধ্যমে, নায়ক ইচ্ছা এবং পছন্দের একটি অপ্রকাশিত ল্যান্ডস্কেপের দিকে এগিয়ে যায়। ফিল্মটি একটি মৃতপ্রায় শিল্পের রূপ, ভেন্ট্রিলোকুইজমের প্রতি শ্রদ্ধাঞ্জলি হিসেবে নির্মিত হয়েছে। গল্পটি বিলডানসরোমান রীতিতে পুরানো কলকাতার স্মৃতি থেকে বোনা হয়েছে।  ফিল্মটি একটি ভগ্নপ্রায় পৈতৃক বাড়িতে বসবাসকারী একজন দুর্বল ব্যক্তির গল্প বর্ণনা করে। তিনি কোন আত্মীয়সজন ছাড়া একাকীভাবে থাকেন। তিনি বিবাহ করেছিলেন কিন্তু  তার সাথে ডিভোর্স হওয়ার পর একাই থাকেন। পরিচারক এবং আশেপাশের দুর্বৃত্তদের অপমান সয়েও, আমাদের বিনয়ী নায়ক তার অতীতের পছন্দের লোকদের সাথে কাল্পনিক কথোপকথনে তার দিনগুলি কাটিয়ে দেয়। তার প্রতিদিনের কল্পিত কথোপকথনে বিশ্বাসযোগ্য বানাতে, তিনি অসাধারণ নির্ভুলতার সাথে তার কল্পিত অতিথিদের কণ্ঠও নকল করেন। নরসিংহ একজন ভেন্ট্রিলোকুইস্ট শিল্পী। যখন তার শিল্পের প্রাসঙ্গিকতা ম্লান হতে থাকে, তখন তার জীবিকাও প্রশ্নের মুখে পড়ে যায়। সুন্দর স্মৃতির ছায়ায় পূর্ব জীবনকে রেখে, তিনি একজন আবর্জনা-ব্যবসায়ী কেষ্টোর সাথে রুজিরোজগার চালান। এই চলচ্চিত্রের ভিতরে নরসিংহের একাকীত্ব যেন একটি আঁকা ছবিতে পরিণত হয় যা অতীত থেকে ধার করা চিত্র কিন্তু তার প্রিয় মানুষগুলির সকরুণ কণ্ঠে পরিপূর্ণ। গল্পটি মোড় নেয় যখন কেষ্টো তাকে একটি আরামকেদারা দেয় করে, যা সে অনেকদিন থেকেই চেয়েছিল। কাঠের এই আরামকেদারাটি অনুঘটক হিসেবে কাজ করে তার ব্যক্তিত্বে পরিবর্তন আনে। এটি তার আত্মবিশ্বাস পুনরুদ্ধার করে এবং তার মধ্যে সাহসের সঞ্চার করে। কিন্তু এই রূপান্তরটি তার  মানসিক সুস্থতার বিনিময়ে আসে, যার ফলে একের পর এক দুর্ভাগ্য এবং অপ্রত্যাশিত মোড় তার জীবনে ঘনিয়ে আসে।   চরিত্র   কৌশিক গাঙ্গুলি - নরসিংহ  রুদ্রনীল ঘোষ- কেষ্ট  জয়দীপ কুণ্ডু  মৌসুমী সান্যাল দাশগুপ্ত  ইন্দ্রনীল রায়   পুরস্কার    ৬৬তম জাতীয় চলচ্চিত্র পুরস্কার  বিশেষ জুরি পুরস্কার - ইন্দ্রদীপ দাশগুপ্ত   পশ্চিমবঙ্গ চলচ্চিত্র সাংবাদিক সমিতি পুরস্কার  শ্রেষ্ঠ পার্শ্ব অভিনেতা, সবচেয়ে প্রতিশ্রুতিশীল পরিচালক, শ্রেষ্ঠ সিনেমাটোগ্রাফার।   তথ্যসূত্র   বিষয়শ্রেণী:ভারতীয় চলচ্চিত্র বিষয়শ্রেণী:২০১৯-এর চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
আল-আসিফিয়াহ (মসজিদ-মাদ্রাসা ) ইরাকের বাগদাদে টাইগ্রিস নদীর তীরের নিকটে অবস্থিত একটি মসজিদ ও মাদ্রাসার কমপ্লেক্স। স্কুল ভবন, পুরাতন আদালত এবং অন্যান্য প্রাক্তন সরকারী ভবনসহ মসজিদ এবং এর সাথে সম্পর্কিত কমপ্লেক্স এবং প্রাসাদটি টাইগ্রিস নদীর তীরে  অংশ জুড়ে রয়েছে যা ইউনেস্কোর বিশ্ব ঐতিহ্যবাহী অংশের অংশ।   ইতিহাস  টেকিয়েহ এবং খান নিয়ে গঠিত কমপ্লেক্সটি মূলত একটি মসজিদ এবং এটি মাওলা খান টেকিয়্যাহ নামে পরিচিত। পরে মূল কমপ্লেক্সের বিল্ডিংটি নষ্ট হয়ে গিয়েছিল এবং এটি ভেঙে ফেলতে হয়েছিল। ১৮২৫ সালে বাগদাদের ওয়ালী দাউদ পাশা ওয়াল পুনরায় সংস্কার করেছিলেন।  এই সময়ে, প্রাথমিক ও মাধ্যমিক স্তরের জন্য দুটি মাদ্রাসা নির্মিত হয়েছিল এবং একটি মিনারের সাথে সংযুক্ত ছিল। তিনি বৃহত্তর নামাজের স্থান সহ মসজিদটির সংস্কার করেছিলেন এবং মসজিদের দক্ষিণে পাথরের তৈরি এবং কাশানী টাইলস দিয়ে সজ্জিত দুটি মিনার স্থাপন করেছিলেন। ভবনগুলিতে শেখ সালেহ আল-তামিমির কবিতা খোদাই করা হয়েছিল।    আরও দেখুন    ইরাকে ইসলাম   ইরাক মসজিদের তালিকা   তথ্যসূত্র   বিষয়শ্রেণী:ইরাকের স্থাপনা বিষয়শ্রেণী:১৬শ শতাব্দীর মসজিদ বিষয়শ্রেণী:বাগদাদের মসজিদ বিষয়শ্রেণী:ইরাকের উসমানীয় মসজিদ বিষয়শ্রেণী:বাগদাদের ভবন ও স্থাপনা বিষয়শ্রেণী:গম্বুজসহ মসজিদ
অন্ধকার অবস্থায় কোলয়েডের মধ্য দিয়ে আলোকরশ্মি পাঠালে কোলয়েড কণাগুলি দ্বারা আলোর বিচ্ছুরণ ঘটে এবং কোলয়েডের মধ্য দিয়ে আলোর গতিপথ পাশ থেকে দৃশ্যমান হয়। এই ঘটনাকে টিন্ডাল প্রভাব () বলে। কোলয়েড কণা দ্বারা আলোর এই বিচ্ছুরণ বিজ্ঞানী জন টিন্ডাল ১৮৬৯ খ্রিস্টাব্দে আবিষ্কার করেন তার নামেই এরকম প্রভাবের নামকরণ।  টিন্ডাল প্রভাবের অধীনে, দীর্ঘতর তরঙ্গদৈর্ঘ্য বেশি না শোষিত হয়ে বেরিয়ে যায়, কিন্তু ক্ষুদ্র তরঙ্গদৈর্ঘ্যের রশ্মি বিক্ষিপ্তভাবে প্রতিফলিত হয়। টিন্ডাল প্রভাব দেখা যায় যখন আলো-বিচ্ছুরণকারী কণা পদার্থ অন্যথায় আলোক-প্রেরণকারী মাধ্যমে ছড়িয়ে পড়ে, যেখানে একটি পৃথক কণার ব্যাস প্রায় ৪০ থেকে ৯০০ ন্যানোমিটার, অর্থাৎ দৃশ্যমান আলোর তরঙ্গদৈর্ঘ্যের কিছুটা নীচে বা কাছাকাছি থাকে (৪০০–৭৫০ ন্যানোমিটার)।  ইতিহাস ঘটনাটি আবিষ্কারের আগে, টিন্ডাল প্রাথমিকভাবে আণবিক স্তরে বিকীর্ণ তাপ শোষণ এবং নির্গমনের উপর তার কাজের জন্য পরিচিত ছিলেন। ওই এলাকায় তার তদন্তে, এমন বাতাস ব্যবহার করা প্রয়োজন হয়ে পড়েছিল যেখান থেকে ভাসমান ধুলো এবং অন্যান্য কণার সমস্ত চিহ্ন মুছে ফেলা হয়েছিল এবং এই কণাগুলি সনাক্ত করার সর্বোত্তম উপায় ছিল তীব্র আলোতে বাতাসকে আলোকিত করানো।Reported in a 10-page biography of Tyndall by Arthur Whitmore Smith, a professor of physics, writing in an American scientific monthly in 1920; available online. ১৮৬০-এর দশকে, টিন্ডাল বিভিন্ন গ্যাস এবং তরল পদার্থের মাধ্যমে আলো, চকচকে রশ্মি নিয়ে বেশ কিছু পরীক্ষা-নিরীক্ষা করেন এবং ফলাফল রেকর্ড করেন। এটি করতে গিয়ে, টিন্ডাল আবিষ্কার করেন যে ধীরে ধীরে টিউবটিকে ধোঁয়া দিয়ে পূর্ণ করার এবং তারপর এটির মধ্য দিয়ে আলোর একটি রশ্মি জ্বলে উঠলে, রশ্মিটি টিউবের দিক থেকে নীল কিন্তু দূরের প্রান্ত থেকে লাল দেখায়। এই পর্যবেক্ষণটি টিন্ডালকে প্রথম ঘটনাটি প্রস্তাব করতে সক্ষম করেছিল, যা পরে তার নাম বহন করবে।  শর্ত  বিস্তৃত দশার কণাগুলির ব্যাস ব্যবহৃত আলোর তরঙ্গ দৈর্ঘ্য অপেক্ষা বেশি ক্ষুদ্র হওয়া বাঞ্ছনীয় নয়।   বিস্তৃত দশা ও বিস্তার মাধ্যমের প্রতিসরাঙ্কের পার্থক্য বেশি হতে হবে। এই পার্থক্য যত বেশি হবে কোলয়েড কণা তত আলো বিচ্ছুরিত করতে সক্ষম হবে।  ব্যবহার  এর সাহায্যে প্রকৃত দ্রবণ এবং কোলয়েডীয় দ্রবণ পৃথক করা সম্ভব।  একে কাজে লাগিয়ে পরবর্তীকালে পরাণুবীক্ষণ যন্ত্র (আলট্রামাইক্রোস্কোপ) আবিষ্কার হয়েছে।  স্পর্শ পদ্ধতিতে সালফিউরিক অ্যাসিড প্রস্তুতির সময় ব্যবহৃত সালফার ডাইঅক্সাইড ও বায়ুর মিশ্রণে ধূলিকণার উপস্থিতি পরীক্ষা করার জন্য টিন্ডাল প্রভাবের সাহায্য নেওয়া হয়। এই ধূলিকণাগুলি থাকলে অনুঘটকের কার্যকারিতা নষ্ট হয়ে যায়।  চিত্রশালা  তথ্যসূত্র  বিষয়শ্রেণী:বিক্ষেপণ বিষয়শ্রেণী:বিক্ষেপণ, অবশোষণ ও বিকিরণী স্থানান্তর (আলোকবিজ্ঞান) বিষয়শ্রেণী:কোলয়েড
রানা চট্টোপাধ্যায় একজন রাজনীতিবিদ যিনি ২০২১ সালের মে থেকে বালি কেন্দ্রের বিধায়ক হিসেবে দায়িত্ব পালন করছেন। তিনি সর্বভারতীয় তৃণমূল কংগ্রেসের একজন রাজনীতিবিদ।   জীবন  রানা চ্যাটার্জি ১৯৯৮ সালে কলকাতা বিশ্ববিদ্যালয়ের আরজি কর মেডিকেল কলেজ থেকে মেডিসিন ও সার্জারি বিষয়ে স্নাতক করেন। তিনি ২০০৩ সালে কলকাতা বিশ্ববিদ্যালয়ের আরজি কর মেডিকেল কলেজ, ডিসিএইচ (সিডনি, অস্ট্রেলিয়া), পিজিপিএন (বস্টন) থেকে শিশু স্বাস্থ্যে ডিপ্লোমা করেছেন।  উডল্যান্ডস মাল্টিস্পেশালিটি হাসপাতালের পরামর্শক শিশুরোগ বিশেষজ্ঞ, বেল ভিউ হাসপাতাল (কলকাতা)   স্ত্রী : ডাঃ ঋতুপর্ণা চ্যাটার্জি (চক্ষু বিশেষজ্ঞ)  শিশু: ঈশিকা চ্যাটার্জি   রাজনৈতিক জীবন  তিনি বালি কেন্দ্র থেকে সর্বভারতীয় তৃণমূল কংগ্রেস প্রার্থী হিসাবে প্রতিদ্বন্দ্বিতা করেছিলেন। তিনি ভারতীয় জনতা পার্টির বৈশালী ডালমিয়াকে পরাজিত করে ৬,২৩৭ ভোটের ব্যবধানে জয়ী হয়েছেন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
বাজু বান রেয়াং (১৩ মার্চ ১৯৪১ - ২১ ফেব্রুয়ারি ২০২০), ছিলেন ত্রিপুরা রাজ্যের একজন ভারতীয় রাজনীতিবিদ। তিনি কেন্দ্রীয় কমিটির সদস্য এবং ভারতের কমিউনিস্ট পার্টি (মার্কসবাদী) (সিপিআই(এম)) এর ত্রিপুরা রাজ্য ইউনিটের সচিবালয় ছিলেন। তিনি ত্রিপুরা রাজ্য উপজাতি গণমুক্তি পরিষদের সভাপতিও ছিলেন।   রাজনৈতিক পেশা  বাজুবান রেয়াং ১৯৬৭ থেকে ১৯৮০ সাল পর্যন্ত ত্রিপুরা বিধানসভার সদস্য ছিলেন। ১৯৭৮ থেকে ১৯৭৯ সাল পর্যন্ত, তিনি ত্রিপুরা রাজ্য সরকারের কৃষি, পশুপালন, সহযোগিতা এবং মৎস্যমন্ত্রী ছিলেন। ১৯৮০ সালে, তিনি ত্রিপুরা রাজ্যের ত্রিপুরা পূর্ব আসন থেকে সপ্তম লোকসভায় নির্বাচিত হন। তিনি একই কেন্দ্র থেকে ১৯৮৪, ১৯৯৬, ১৯৯৮, ১৯৯৯, ২০০৪ এবং ২০০৯ সালে লোকসভায় পুনরায় নির্বাচিত হন।   মন্তব্য    বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ  বিষয়শ্রেণী:ত্রিপুরা বিধানসভার সদস্য ১৯৭৭-১৯৮৩ বিষয়শ্রেণী:ত্রিপুরা বিধানসভার সদস্য ১৯৭২-১৯৭৭ বিষয়শ্রেণী:ত্রিপুরা বিধানসভার সদস্য ১৯৬৭-১৯৭২ বিষয়শ্রেণী:ত্রিপুরার লোকসভা সদস্য বিষয়শ্রেণী:পঞ্চদশ লোকসভার সদস্য বিষয়শ্রেণী:চতুর্দশ লোকসভার সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:একাদশ লোকসভার সদস্য বিষয়শ্রেণী:অষ্টম লোকসভার সদস্য বিষয়শ্রেণী:সপ্তম লোকসভার সদস্য বিষয়শ্রেণী:ত্রিপুরার ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:২০২০-এ মৃত্যু বিষয়শ্রেণী:১৯৪১-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:দক্ষিণ ত্রিপুরা জেলার ব্যক্তি বিষয়শ্রেণী:ত্রিপুরার রাজ্য মন্ত্রিপরিষদের মন্ত্রী
বিয়াম মডেল স্কুল ও কলেজ, রংপুর মাধ্যমিক ও উচ্চ মাধ্যমিক শিক্ষা বোর্ড, দিনাজপুর এর অধীনে পরিচালিত একটি বেসরকারি বাংলা মেডিয়া শিক্ষাপ্রতিষ্ঠান। এটি  রংপুর জেলা প্রশাসন নিয়ন্ত্রিত এবং  রংপুর নগরের ধাপ, লালকুঠি, এলাকায় অবস্থিত।  ইতিহাস বিয়াম ফাউন্ডেশন ঢাকা থেকে রংপুরে তৎকালিন  শিক্ষা সচিব শহীদুল আলম রংপুর জেলা প্রশাসনের সহযোগিতায় ধাপ লালকুটিতে ১৪৪ শতক জমিতে প্রথমে ২০০৫ সালের ১৫ জানুয়ারি বিয়াম ল্যাবরেটরি স্কুল এন্ড কলেজ ইংরেজি ভার্সন শুরু করে। পরবর্তীেতে বিয়াম মডেল স্কুল এন্ড কলেজ নামে বাংলা ভার্সনে ছাত্র-ছাত্রী ভর্তি করা শুরু করে। এখানে তৃতীয় শ্রেনি থেকে দ্বাদশ শ্রেনি পর্যন্ত পাঠদান করা হয়। নবম-দশম ও একাদশ-দ্বাদশ শ্রেনিতে বিজ্ঞান, মানবিক ও ব্যবসা শিক্ষা বিষয় আছে। জেলা প্রসাশনের দক্ষ ব্যবস্থাপনা ও শিক্ষক-শিক্ষিকাবৃন্দের সুচারু পাঠদানের ফলে অতি অল্প সময়ের মধ্যেই এ প্রতিষ্ঠানটি অত্র অঞ্চলের অন্যতম শ্রেষ্ঠ বিদ্যাপীঠ হিসেবে সর্বমহলে ব্যাপক পরিচিতি লাভ করেছে। প্রতিবছর পি.ই.সি, জে.এস.সি, এস.এস.সি ও এইচ.এস.সি পরীক্ষায় প্রতিষ্ঠানটির সাফল্যজনক ফলাফল সর্বমহলে প্রশংসিত হয়েছে। ক্যাম্পাস বিদ্যালয়টির শিক্ষা কার্যক্রম মূলত তিনটি ভবন-কমপ্লেক্সে বিভক্ত। এর মাঝে একটি খোলা মাঠ রয়েছে। এছাড়া স্কুল ভবনে বিদ্যালয়ের জরুরি অফিস সেকশন, অধ্যক্ষের কার্যালয় এবং  ল্যাবরেটরি, কম্পিউটার ল্যাব, মসজিদ রয়েছে।   শিক্ষা কার্যক্রম  এ বিদ্যালয়টিতে তৃতীয় থেকে দ্বাদশ শ্রেনি পর্যন্ত সহশিক্ষা কার্যক্রম চালু আছে। প্রতি বছর ভর্তি পরীক্ষার মাধ্যমে ভর্তি করা হয়। এখানে রয়েছে বিএনসিসি, স্কাউট, রেডক্রিসেন্ট, বাঁধন, ডিবেটিং ক্লাব।  আরো দেখুন   বিয়াম ল্যাবরেটরি স্কুল এন্ড কলেজ, রংপুর  তথ্যসূত্র   বহিঃসংযোগ      বিষয়শ্রেণী:রংপুর জেলার বিদ্যালয়‎ বিষয়শ্রেণী:রংপুর জেলার মহাবিদ্যালয় বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান
সালেম জংশন রেলওয়ে স্টেশন হল একটি এ২ শ্রেণির আইএসও ১৪০০১ প্রত্যয়িত জংশন রেলওয়ে স্টেশন, যা ভারতের তামিলনাড়ু রাজ্যের সালেম শহরে অবস্থিত। সালেম রেলওয়ে জংশনটি ২০১৭ সালের জুন মাসে প্রকাশিত একটি সমীক্ষা প্রতিবেদন অনুসারে বিভাগীয় সদর দপ্তর রেলওয়ে স্টেশনগুলির মধ্যে সবচেয়ে পরিচ্ছন্ন স্টেশন এবং সারা দেশের নবম পরিচ্ছন্ন রেলওয়ে স্টেশন হিসাবে স্বীকৃত হয়েছে। এটি দক্ষিণ ভারত প্রধান ট্রানজিট পয়েন্টগুলির মধ্যে একটি।  প্রশাসন স্টেশনটি ভারতের তামিলনাড়ু রাজ্যের দক্ষিণ রেলওয়ে জোনের সালেম রেলওয়ে বিভাগের সদর দপ্তর।  ইতিহাস thumb|left|upright=1.15| সালেম জংশন রেলওয়ে স্টেশন স্টেশনটি ১৮৬০-এর দশকে চেন্নাই (তৎকালীন মাদ্রাজ)-বেপুর (বর্তমান কেরালা) রেলপথের অংশ হিসেবে অস্তিত্ব লাভ করে। স্টেশনটি তার জংশনের মর্যাদা লাভ করে যখন বৃদ্ধ চলমে মিটার-গেজ লাইন স্থাপন করা হয়, যা দক্ষিণ ভারতীয় রেলওয়ে নেটওয়ার্কের সাথে সংযোগ প্রদান করে। স্বাধীনতার পর, ধর্মপুরী-মোরাপুরের মধ্যবর্তী পরিত্যক্ত ন্যারো-গেজ রেলপথটি পুনঃনির্মাণ করা হয় এবং রেলপথটি মোরাপুরের পরিবর্তে সালেম জংশনে শেষ করার জন্য রেলপথের বিন্যাস  করা হয়। একই সঙ্গে মিটারগেজে উন্নীত করা হয়। সালেম থেকে বেঙ্গালুরু হয়ে হোসুর ১২৪ মাইল দীর্ঘ রেলপথের সমীক্ষার অনুমোদন ১৯৫৫ সালে ২৫শে জুলাই দেওয়া হয় এবং জরীপের কাজ ১৯৫৬ সালের ২৭ ফেব্রুয়ারি শুরু হয়।https://eparlib.nic.in/bitstream/123456789/56057/1/lsd_01_14_23-11-1956.pdf page 4 এই রেলপথটি ১৯৯০-এর দশকে ব্রডগেজে রূপান্তরিত হয়। বৃদ্ধাচলম রেলপথকেও ২০০০-এর দশকে ব্রডগেজে রূপান্তরিত করা হয়, যা স্টেশনটিকে একটি সম্পূর্ণ ব্রড-গেজ স্টেশনে পরিণত করে। ১৯৯০-এর দশকের শেষের দিকে শুরু হওয়া কারুর পর্যন্ত প্রসারিত বহুদিনের অমীমাংসিত নতুন ব্রড-গেজ রেলপথটি ২০১৩ সালে চালু হয়েছিল। স্টেশনটি সালেম থেকে তামিলনাড়ুর দক্ষিণের জেলাগুলিতে একটি সংক্ষিপ্ত, আরও সরাসরি রুটের কেন্দ্র হিসাবে কাজ করে।  সু্যোগ-সুবিধা thumb|left|upright=1.25|রাতে সালেম জংশন ১ম, ৩য় ও ৪র্থ প্ল্যাটফর্মে এসি ওয়েটিং হল রয়েছে। পুরাতন সুরমঙ্গলম রোডে টিকিট কাউন্টারের সঙ্গে দ্বিতীয় প্রবেশদ্বারটি ভূগর্ভস্থ পথ ও ফুটওভার ব্রিজ সহ নির্মাণের পরিকল্পনা করা হচ্ছে। প্ল্যাটফর্ম ১, ৩ ও  ৪ ২৪-ঘণ্টা লিফট ও এসকেলেটর দিয়ে পরিচালিত হয়।  স্টেশনের ৩নং ও ৪নং  প্ল্যাটফর্মে আইআরসিটিসি রেলওয়ে ক্যান্টিন রয়েছে। আনন্দ ভবন ও অশোক ভবন হল নিকটবর্তী রেস্তোরাঁ ও হোটেল অশ্ব পার্ক, র‍্যাডিসন, শিবরাজ হলিডে ইন ও সিজে প্লাজিও হল নিকটবর্তী হোটেল।  সালেম রেলওয়ে জংশনে ৩নং ও ৪নং প্ল্যাটফর্মে অর্থপ্রদানের ভিত্তিতে ব্যাটারি চালিত গাড়ি পরিষেবা সালেম রেলওয়ে বিভাগ চালু করেছে। এই পরিষেবাটি মূলত প্রবীণ নাগরিক, ভিন্নভাবে সক্ষম ব্যক্তি ও অসুস্থ ব্যক্তিদের জন্য প্রদান করা হয়।  সালেম জংশনে ২০১৭ সালের ২৬শে ডিসেম্বর থেকে বিনামূল্যে ওয়াই-ফাই সংযোগ প্রদান করা শুরু হয়। এই সুবিধাটি একটি সরকারি খাতের টেলিকম অবকাঠামো প্রদানকারী “রেলটেল” দ্বারা প্রদান করা হচ্ছে।  তথ্যসূত্র  বিষয়শ্রেণী:তামিলনাড়ুর রেলওয়ে জংশন স্টেশন বিষয়শ্রেণী:সালেম জেলার রেলওয়ে স্টেশন বিষয়শ্রেণী:সালেমের পরিবহন, তামিলনাড়ু বিষয়শ্রেণী:সালেম রেলওয়ে বিভাগ
দ্য নিউ ইয়র্কার () একটি মার্কিন পত্রিকা। এতে সাংবাদিকতা, সামাজিক ভাষ্য, সমালোচনা, প্রবন্ধ, কথাসাহিত্য, বিদ্রূপাত্মক রচনা ও কবিতা প্রকাশিত হয়ে থাকে। হ্যারল্ড রস ও তার স্ত্রী জেন গ্র্যান্ট ১৯২৫ সালের ২১শে ফেব্রুয়ারি এই পত্রিকা প্রবর্তন করেন। উদ্যোক্তা রাউল এইচ. ফ্লাইশমানের সাথে যৌথভাবে তারা এফ-আর পাবলিশিং কোম্পানি প্রতিষ্ঠা করেন এবং ম্যানহাটনে পত্রিকাটির প্রথম অফিস স্থাপন করেন। রস ১৯৫১ সালে তার মৃত্যুর পূর্ব পর্যন্ত সম্পাদক ছিলেন এবং পত্রিকার সম্পাদকীয় রচনার শৈলী ও মানদণ্ড নির্ধারণ করেন। দ্য নিউ ইয়র্কার-এর তথ্য যাচাইয়ের কার্যক্রম সাংবাদিকদের কাছে এর উল্লেখযোগ্য দিক হিসেবে বিবেচিত হয়ে থাকে।  দ্য নিউ ইয়র্কার বছরে ৪৭ বার প্রকাশিত হয়, তন্মধ্যে পাঁচটি সংখ্যা দুই সপ্তাহব্যাপী হয়ে থাকে। এটি এর চিত্রাঙ্কিত ও প্রাসঙ্গিক প্রচ্ছদ, যেমন - নাইন্থ এভিনিউ থেকে পৃথিবীর দৃশ্য, জনপ্রিয় সংস্কৃতি ও মার্কিন সংস্কৃতির ধারাভাষ্য, ছোটগল্প ও সাহিত্যিক পর্যালোচনা অন্তর্ভুক্ত করার মাধ্যমে আধুনিক কথাসাহিত্যের প্রতি মনযোগ আকর্ষণ, কঠোরভাবে তথ্য যাচাই ও অনুলিপি সম্পাদনা, অনুসন্ধানী সাংবাদিকতা এবং রাজনীতি ও সামাজিক বিষয়ে প্রতিবেদন, এবং প্রতি সংখ্যায় একক-প্যানেল কার্টুনের জন্য সুপ্রসিদ্ধ। ২০১২ সালের পিউ রিসার্চ সেন্টার স্টাডি অনুসারে, উল্লেখযোগ্য মার্কিন গণমাধ্যমের মধ্যে দি আটলান্টিক ও হার্পার্স ম্যাগাজিন-এর সাথে যৌথভাবে দ্য নিউ ইয়র্কার-এর সর্বোচ্চ সংখ্যক কলেজ-পড়ুয়া পাঠক রয়েছে। ২০১৪ সালে পুলিৎজার পুরস্কারের যোগ্যতা অর্জনের পর থেকে পত্রিকাটি আটটি পুলিৎজার পুরস্কার জিতেছে।  ইতিহাস দ্য নিউ ইয়র্কার প্রতিষ্ঠা করেন হ্যারল্ড রস (১৮৯২-১৯৫১) ও তার স্ত্রী জেন গ্র্যান্ট (১৮৯২-১৯৭২), যিনি দ্য নিউ ইয়র্ক টাইমস-এর প্রতিবেদক ছিলেন। ১৯২৫ সালের ২১শে ফেব্রুয়ারি এই পত্রিকার প্রথম সংখ্যা প্রকাশিত হয়। রস চেয়েছিলেন একটি অত্যাধুনিক হাস্যরস সমৃদ্ধ পত্রিকা সৃষ্টি করতে, যা "গতানুগতিক" হাস্যরস সমৃদ্ধ প্রকাশনা, যেমন - জাজ, যেখানে তিনি পূর্বে কাজ করতেন কিংবা পুরনো লাইফ থেকে ভিন্ন হবে। রস জেনারেল বেকিং কোম্পানির উদ্যোক্তা রাউল এইচ. ফ্লাইশমানের সাথে যৌথভাবে এফ-আর পাবলিশিং কোম্পানি প্রতিষ্ঠা করেন। ম্যানহাটনের ২৫ ওয়েস্ট ৪৫তম স্ট্রিটে পত্রিকাটির প্রথম অফিস স্থাপন করা হয়। রস ১৯৫১ সালে তার মৃত্যুর পূর্ব পর্যন্ত সম্পাদক ছিলেন। শুরুর বছরগুলোতে পত্রিকাটি এর বিশ্বজনীন অত্যাধুনিকতা নিয়ে গর্ব করত। রস ১৯২৫ সালে পত্রিকার প্রসপেক্টাসে ঘোষণা দেন যে এটি ডাবিউকের বৃদ্ধার জন্য সম্পাদিত হয় না।  রসের পর যথাক্রমে পত্রিকাটির সম্পাদক হল উইলিয়াম শন (১৯৫১-১৯৮৭), রবার্ট গটলিয়েব (১৯৮৭-১৯৯২) ও টিনা ব্রাউন (১৯৯২-১৯৯৮)। দ্য নিউ ইয়র্কার-এর বর্তমান সম্পাদক হলেন ডেভিড রেমনিক, তিনি ১৯৯৮ সালের জুলাই মাসে ব্রাউনের পর দায়িত্ব গ্রহণ করেন।  পাদটীকা  তথ্যসূত্র  বহিঃসংযোগ     ইন্টারনেট আর্কাইভে The New Yorker  বিষয়শ্রেণী:১৯২৫-এ নিউ ইয়র্ক শহরে প্রতিষ্ঠিত বিষয়শ্রেণী:১৯২৫-এ প্রবর্তিত পত্রিকা বিষয়শ্রেণী:কন্ডে ন্যাস্টের পত্রিকা বিষয়শ্রেণী:নিউ ইয়র্ক শহরে প্রকাশিত পত্রিকা বিষয়শ্রেণী:নিউ ইয়র্ক শহরের সংস্কৃতি বিষয়শ্রেণী:মার্কিন যুক্তরাষ্ট্রে প্রকাশিত কমিকস পত্রিকা বিষয়শ্রেণী:মার্কিন যুক্তরাষ্ট্রে প্রকাশিত সংবাদ পত্রিকা বিষয়শ্রেণী:মার্কিন যুক্তরাষ্ট্রে প্রকাশিত সাপ্তাহিক পত্রিকা বিষয়শ্রেণী:মার্কিন যুক্তরাষ্ট্রে প্রকাশিত সাহিত্য পত্রিকা বিষয়শ্রেণী:জনসেবায় পুলিৎজার পুরস্কার বিজয়ী
বাংলাদেশ ডেভেলপমেন্ট পার্টি (সংক্ষেপে বিডিপি); যা বাংলায় বাংলাদেশ উন্নয়ন দল হিসিবে পরিচিত। এটি  বাংলাদেশ নির্বাচন কমিশন থকে ২০২৫ সালের ২রা ফেব্রুয়ারিতে নিবন্ধিত হয়। দলটির নিবন্ধন নাম্বার ৫৪ এবং প্রতীক ফুলকপি। দলটির সাথে জামায়াতে ইসলামীর সংশ্লিষ্টতা রয়েছে বলে অনেকেই সমালোচনা করেছেন। অনেকেই মনে করেন জামায়াতের একটি কৌশল হিসেবে এই দলটি গঠন করা হয়েছে। আসন্ন জাতীয় নির্বাচনে ৩০০ আসনে প্রার্থী দেয়ার প্রস্তুতির কথা জানিয়েছেন বাংলাদেশ ডেভেলপমেন্ট পার্টির চেয়ারম্যান আনোয়ারুল ইসলাম চান।    আত্মপ্রকাশ   ২০২২ সালের অক্টোবর মাসে ২৬ তারিখ (বুধবার) নির্বাচন কমিশন নিবন্ধনের জন্যে আবেদন করতে যায় দলটি। পরে উপস্থিত সাংবাদিকদের এক প্রশ্নের জবাবে অ্যাডভোকেট আনোয়ারুল ইসলাম চান বলেন, নির্বাচন কমিশনের যত শর্ত আছে সবকিছু পূরণ করে আমরা আবেদনপত্র জমা দিতে দিয়েছি। আশা করি নির্বাচন কমিশনে নিবন্ধিত হবো এবং রাজনৈতিক প্রক্রিয়ার সঙ্গে জড়িত হবো।  তিনি আরো বলেন; আমি দলের সভাপতি অ্যাডভোকেট আনোয়ারুল ইসলাম চান। আমার দলের জেনারেল সেক্রেটারি মো. কাজী নিজামুল হক। আমাদের দলের নাম বাংলাদেশ ডেভেলপমেন্ট পার্টি (বিডিপি)। আমাদের সঙ্গে নতুন প্রজন্ম আছে। আমরা ইনশাআল্লাহ আরেকটু অরগানাইজড হয়ে আপনাদের সঙ্গে সবকিছু শেয়ার করবো।।   বিতর্ক  দলটির সভাপতি আনোয়ারুল হক চান জামায়াতে ইসলামীর ডেমরা থানার আমীর ছিলেন বলে দাবি জানিয়েছেন অনেকেই। আর সাধারণ সম্পাদক নিজামুল হক (নাঈম) ছিলেন ছাত্রশিবিরের সাবেক আন্তর্জাতিক বিষয়ক সম্পাদক এবং বর্তমানে জামায়াতের ঢাকা মহানগর দক্ষিণের কর্মপরিষদ সদস্য। এছাড়াও জাতীয়তাবাদী ছাত্রদলের সাবেক অনেকে নেতা এই দলের সাথে সংশ্লিষ্ট আছে বলে বাংলা ট্রিবিউন পত্রিকায় তথ্য প্রকাশিত হয়েছে।   নির্বাচন ও সংস্কার  আসন্ন জাতীয় নির্বাচনে ৩০০ আসনে প্রার্থী দেয়ার প্রস্তুতির কথা জানিয়েছেন বাংলাদেশ ডেভেলপমেন্ট পার্টির চেয়ারম্যান আনোয়ারুল ইসলাম চান। তিনি আরও বলেন; একাত্তরের স্বাধীনতা ও ২০২৪- এর নতুন বাংলাদেশের চেতনাকে সমন্বয় করে দেশকে এগিয়ে নিতে কাজ করবে দল। বাংলাদেশ ডেভেলপমেন্ট পার্টি সংস্কার নির্বাচন দুটোই চায়। বাস্তবসম্মত সংস্কারের ওপর জোর দিয়ে মূল সংস্কারগুলো নির্বাচিত সরকার করবে বলেও মত দেন।     আরও দেখুন    বাংলাদেশ জামায়াতে ইসলামী  বাংলাদেশ ইসলামী ছাত্রশিবির  বাংলাদেশ জাতীয়তাবাদী ছাত্রদল    তথ্যসূত্র   বিষয়শ্রেণী:২০২২-এ প্রতিষ্ঠিত রাজনৈতিক দল বিষয়শ্রেণী:বাংলাদেশের রাজনৈতিক দল
এম বালিয়াতলী বাংলাদেশের বরগুনা জেলার অন্তর্গত বরগুনা সদর উপজেলার একটি ইউনিয়ন।   আয়তন  এম বালিয়াতলী ইউনিয়নের আয়তন ১৫,৪৯৫ একর।   প্রশাসনিক কাঠামো  এম বালিয়াতলী ইউনিয়ন বরগুনা সদর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বরগুনা সদর থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী এম বালিয়াতলী ইউনিয়নের মোট জনসংখ্যা ২৮,৯৪৪ জন। এর মধ্যে পুরুষ ১৩,৮৯৪ জন এবং মহিলা ১৫,০৫০ জন। মোট পরিবার ৭,০৯৩টি।   শিক্ষা  ২০১১ সালের আদমশুমারি অনুযায়ী এম বালিয়াতলী ইউনিয়নের সাক্ষরতার হার ৫৫%।   আরও দেখুন   বরগুনা সদর উপজেলা  বরগুনা সদর থানা  বরগুনা জেলা   তথ্যসূত্র    বহিঃসংযোগ   বিষয়শ্রেণী:বরগুনা সদর উপজেলার ইউনিয়ন